శిల్పా షిండే

శిల్పా షిండే (జననం 1977 ఆగస్టు 28) ఒక భారతీయ టెలివిజన్ నటి. &టీవి భాభీ జీ ఘర్ పర్ హై! లో అంగూరి మన్మోహన్ తివారీ పాత్రలో ఆమె ప్రసిద్ధి చెందింది. 2017లో, ఆమె బిగ్ బాస్ హిందీ సీజన్ 11లో పాల్గొని విజేతగా నిలిచింది.

2019 లోక్‌సభ ఎన్నికలకు ముందు ఆమె 2019 ఫిబ్రవరి 5న ఆమె భారత జాతీయ కాంగ్రెస్‌లో చేరింది.

2020లో ఆమె పౌరష్‌పూర్ వెబ్ సీరీస్ లో రాణి మీరావతి పాత్ర పోషించింది.

 ప్రారంభ జీవితం 
శిల్ప 1977 ఆగస్టు 28న మహారాష్ట్రకు చెందిన కుటుంబంలో జన్మించింది. ఆమె తండ్రి డాక్టర్ సత్యదేవ్ షిండే హైకోర్టు న్యాయమూర్తి, కాగా, ఆమె తల్లి గీతా సత్యదేవ్ షిండే గృహిణి. ఆమెకు ఇద్దరు అక్కలు, ఒక తమ్ముడు ఉన్నారు. తండ్రి ఆమెను న్యాయశాస్త్రం చదవాలనుకున్నాడు, కానీ, ఆమె మనస్తత్వశాస్త్ర విద్యార్థి.

 వ్యక్తిగత జీవితం 
టీవీ షో మాయికా (2007–2009) సెట్‌లో నటుడు రోమిత్ రాజ్‌ని ఆమె కలిసింది. ఆ తర్వాత ఇద్దరూ ఒకరితో ఒకరు డేటింగ్ చేయడం మొదలుపెట్టారు. వారు 2009లో వివాహ నిశ్చితార్థం చేసుకున్నారు, అయితే ఇద్దరూ దానిని తర్వాత రద్దు చేసుకున్నారు.

ఆమె నటనను వృత్తిగా తీసుకోవడం ఆమె తండ్రికి ఇష్టం లేదు. అయితే, తను పట్టుబట్టినప్పుడు కేవలం ఒక సంవత్సరం సమయం ఇచ్చాడు. ఆమె తండ్రి 2013లో అల్జీమర్స్ వ్యాధితో బాధపడుతూ మరణించడంతో శిల్పా షిండే డిప్రెషన్‌లోకి వెళ్లిపోయింది.

 కెరీర్ 
శిల్పా షిండే 1999లో టెలివిజన్‌ రంగంలోకి అడుగుపెట్టింది. భాభి అనే సీరియల్‌లో ఆమె ఒక పాత్ర పోషించి అందరి దృష్టికి వచ్చింది. ఆమె తదుపరి సంజీవని సీరియల్‌లో నటించింది. 2002లో, ఆమె ఆమ్రపాలిలో ప్రధాన పాత్ర పోషించింది. తరువాత, ఆమె మిస్ ఇండియా షోలో మరొక పాత్రను కొనసాగించింది. జనవరి 2004లో, ఆమె డిడి నేషనల్ టెలివిజన్ షో మెహెర్ – కహానీ హక్ ఔర్ హకీకత్ కీలో మెహర్‌గా సమాంతర ప్రధాన పాత్ర పోషించింది.

2005లో, శిల్పా జీ టీవి రబ్బా ఇష్క్ నా హోవ్‌లో 2006 వరకు జుహీ పాత్రను పోషించింది. ఆ తర్వాత ఆమె బెటియాన్ అప్నీ యా పరాయ ధన్‌లో వీర, హరి మిర్చి లాల్ మిర్చి, వారిస్‌లో గాయత్రిగా కనిపించింది.

ఆమె రెండు తెలుగు చిత్రాలలోనూ నటించింది. అవి దాసరి నారాయణరావు దర్శకత్వంలో వచ్చిన చిన్న (2001), సురేష్ వర్మ రూపొందంచిన శివాని (2000).

సబ్ టీవి సిట్‌కామ్ చిడియా ఘర్‌లో పరేష్ గణత్రా సరసన కోయల్ నారాయణ్ అనే అద్భుతమైన పాత్రను ఆమె పోషించింది. అయితే, ఆమె తన వ్యక్తిగత జీవితంలో సమస్యల కారణంగా 2014లో షో నుండి నిష్క్రమించింది. ఆమె స్థానంలో ఒక సంవత్సరం పాటు ఆ పాత్రను శుభాంగి ఆత్రే పోషించింది.

2015లో &టీవి భాబీ జీ ఘర్ పర్ హై!లో ఆమె ప్రధాన పాత్ర పోషించింది. అందులో ఆమె అంగూరీ భాభి పాత్రలో కనిపించింది, కానీ ఆమె మార్చి 2016లో మేకర్స్‌తో అనేక సమస్యలను ఎదుర్కొని, వారు తనను మానసికంగా హింసిస్తున్నారని ఆరోపించిన తర్వాత ఆమె నిష్క్రమించింది. ఇక, ఆమె స్థానంలో శుభాంగి ఆత్రే ఎంపికయింది.

2017లో, రియాలిటీ షో బిగ్ బాస్ హిందీ సీజన్ 11లో శిల్పా షిండే పాల్గొన్నది. జనవరి 2018లో షిండే విజేతగా నిలిచింది.

2020లో, ఆమె గ్యాంగ్స్ ఆఫ్ ఫిల్మిస్తాన్‌లో కనిపించింది, ఆ తర్వాత ఆమె నిష్క్రమించింది. డిసెంబరు 2020లో, పౌరష్‌పూర్ వెబ్ సిరీస్‌లో క్వీన్ మీరావతి పాత్రను ఆమె పోషించింది.

2022లో, ఆమె ఝలక్ దిఖ్లా జా 10లో పాల్గొంది. అక్కడ 7వ వారంలో ఎలిమినేట్ అయిన ఆమె 12వ స్థానంలో నిలిచింది.

2023లో ఆమె సోనీ సబ్ మేడమ్ సర్‌లో లేడీ కాప్ ఎసిపి నైనా మాథుర్ పాత్రను పోషించింది.

 ఫిల్మోగ్రఫీ 

 సినిమాలు 
సంవత్సరంసినిమాపాత్రభాషనోట్స్2001చిన్నాతెలుగుశివాని2004లేక్ లడ్కీ యా ఘర్చీMadhaviమరాఠీఅతిధి పాత్ర2017పటేల్ కీ పంజాబీ షాదీDancerహిందీ"మారో లైన్" పాటలో ప్రత్యేక ప్రదర్శన

 మూలాలు 
వర్గం:భారతీయ టెలివిజన్ నటీమణులు
వర్గం:1977 జననాలు
వర్గం:బిగ్ బాస్ హిందీ టీవీ సిరీస్ పోటీదారులు
వర్గం:రాజకీయాల్లో భారతీయ మహిళలు
వర్గం:బిగ్ బ్రదర్ ఫ్రాంచైజ్ విజేతలు
వర్గం:భారత రాజకీయ నాయకులు